FC Barcelona skal udpege ny cheftræner. Det blev en realitet, da Luis Enrique i starten af marts måned annoncerede, at den indeværende sæson bliver hans sidste på trænerposten på Camp Nou.

Flere navne har været oppe at vende for catalanerne. Tottenhams Mauricio Pochettino, Sevillas Jorge Sampaoli og Athletics Ernesto Valverde har alle været nævnt, og meget tyder nu på, at det bliver sidstnævnte, der løber afsted med jobbet.

Dette til trods for, at FC Barcelona tidligere på året dementerede rygterne om, at en kontrakt var på plads til den tidligere Barcelona-spiller.

-FC Barcelona afviser at have spurgt om tilladelse af Athletic Bilbao til at forhandle en ansættelse af træner Ernesto Valverde, som det er blevet rapporteret på tv i Catalonien, lød meldingen i en pressemeddelelse fra Barcelona i slutningen af marts måned.

Men nu er der nyt i sagen.

En journalist fra den Barcelona-baserede avis Mundo Deportivo, Marcal Lorente, skriver, at Ernesto Valverde mere eller mindre er på plads som Barcelonas nye cheftræner.

Han underskriver ifølge journalisten en to-årig kontrakt med de forsvarende La Liga-mestre og bliver annonceret som klubbens nye cheftræner enten 31. maj eller 1. juni.

valverde barca

valverde barca2

Se Per Frimanns bud på ny cheftræner i Barcelona i tv-playeren over artiklen

I slutningen af marts måned udtalte Ernesto Valverde følgende om rygterne:

- Vi må se, der er fortsat kampe tilbage af sæsonen. Jeg ved, at der ikke er travlt med noget, og at rygterne involverer en masse mennesker, lød det i sin tid fra Valverde.

53-årige Ernesto Valverdes aktive karriere som fodboldspiller foregik i Spanien, hvor han var forbi klubber som Alaves, Espanyol, Mallorca samt hans nuværende klub, Athletic. Samtidig spillede han 22 kampe for FC Barcelona.

Efter han startede sin trænerkarriere som assistenttræner hos Athletic tilbage i 2001 har han været i klubben af tre omgange. Først som assistent mellem 2001 og 2002, senere som cheftræner mellem 2003 og 2005 og atter som cheftræner fra 2013 og muligvis indtil denne sommer.

Ydermere har han været cheftræner hos Espanayol, Olympiakos (af to omgange), Villarreal og Valencia.

Jagtes af Barcelona og Real Madrid - her scorer han fantastisk første mål i sin karriere:



Barca-boss klar i mælet: Giv os en klubmand

Barca-ekspert overrasker: Han er det bedste bud på ny træner

Barça-stjernerne har talt: Her er vores drømmetræner

Agent om Barça-rygte: Man kan nemt sætte vild pris på Eriksen